Bachmutas
Apie miestą Luhansko sr. žr.: Artemivskas (Luhansko sritis). Bachmutas (Бахмут) – srities pavaldumo miestas rytų Ukrainoje, Donecko srityje, 89 km į šiaurę nuo Donecko, prie Bachmutkos upės. Rajono centras. Yra dvi geležinkelio stotys, plentų mazgas (į Horlivką, Siverską, Kostiantynivką, Pervomaiską). Mašinų, metalo apdirbimo, statybinių medžiagų gamybos, lengvoji, maisto (mėsos, likerio, šampano) pramonė. Kasama akmens druska. Veikia krašto, geologijos muziejai, keletas technikumų, kultūros namai.